《石梁》
宋代·罗适

飞瀑断岩路，天然石似梁。始知融结日，便作圣贤乡。

水静鱼龙乐，山灵草木香。茶花本馀事，留迹示诸方。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。